Oficiālais Vēstnesis L 138 , 30/04/2004 Lpp. 0017 - 0018



Eiropas Parlamenta un Padomes Regula (EK) Nr. 788/2004 (2004. gada 21. aprīlis), ar ko groza Padomes Regulu (EK) Nr. 2236/95 un Regulas (EK) Nr. 1655/2000, (EK) Nr. 1382/2003, (EK) Nr. 2152/2003, lai pielāgotu pamatsummas, ņemot vērā Eiropas Savienības paplašināšanos EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 71. panta 1. punktu, 80. panta 2. punktu, 156. panta pirmo daļu un 175. pantu, ņemot vērā Komisijas priekšlikumu, ņemot vērā Eiropas Ekonomikas un sociālo lietu komitejas atzinumu, apspriedušies ar Reģionu komiteju, saskaņā ar Līguma 251. pantā noteikto procedūru [1], tā kā: lai ņemtu vērā Eiropas Savienības paplašināšanos, pamatsummas jāpielāgo šādās regulās: - Padomes 1995. gada 18. septembra Regula (EK) 2236/95, ar ko paredz vispārējus noteikumus Kopienas finansiāla atbalsta piešķiršanai Eiropas komunikāciju tīklu jomā [2], - Eiropas Parlamenta un Padomes 2000. gada 17. jūlija Regula (EK) Nr. 1655/2000 par Finanšu instrumentu videi (LIFE) [3], - Eiropas Parlamenta un Padomes 2003. gada 22. jūlija Regula (EK) Nr. 1382/2003 par Kopienas finansiālās palīdzības piešķiršanu, lai uzlabotu kravu pārvadājumu sistēmas ekoloģiskās īpašības (Marco Polo programma) [4], un - Eiropas Parlamenta un Padomes 2003. gada 17. novembra Regula (EK) Nr. 2152/2003 par mežu un vides mijiedarbības monitoringu Kopienā (Forest Focus) [5], IR PIEŅĒMUŠI ŠO REGULU. 1. pants Regulas (EK) Nr. 2236/95 18. pantu groza šādi. 1. Virsrakstu "Budžeta resursi" aizstāj ar virsrakstu "Finansējums". 2. Pirmo daļu aizstāj ar šādu: "Finanšu asignējumu šīs regulas īstenošanai laika posmam no 2000. līdz 2006. gadam nosaka 4874,88 miljonu eiro apmērā." 2. pants Regulas (EK) Nr. 1655/2000 8. pantu groza šādi. 1. Virsrakstu "Trešā posma ilgums un budžeta resursi" aizstāj ar "Trešā posma ilgums un finansējums". 2. Šā panta 1. un 2. punktu aizstāj ar šādiem punktiem: "1. LIFE īsteno pa posmiem. Trešais posms sākas 2000. gada 1. janvārī un beidzas 2004. gada 31. decembrī. Ar šo finanšu asignējumu trešā posma īstenošanai laika posmam no 2000. līdz 2004. gadam nosaka 649,9 miljonu eiro apmērā. 2. Finansējumu, kas piešķirts šajā regulā paredzētajām darbībām, iekļauj Eiropas Savienības kopbudžeta gada apropriācijās. Pieejamās gada apropriācijas apstiprina budžeta lēmējinstitūcija finanšu plāna robežās." 3. pants Regulas (EK) Nr. 1382/2003 13. pantu groza šādi. 1. Virsrakstu "Budžets" aizstāj ar virsrakstu "Finansējums". 2. Pirmo daļu aizstāj ar šādu: "Finanšu asignējumu Marco Polo programmas īstenošanai laika posmam no 2003. gada 1. janvāra līdz 2006. gada 31. decembrim nosaka 100 miljonu eiro apmērā." 4. pants Regulas (EK) Nr. 2152/2003 13. pantu aizstāj ar šādu: 1. Finanšu asignējums shēmas īstenošanai laika posmam no 2003. līdz 2006. gadam ir 65 miljoni eiro, no kuriem 9 miljonus eiro var izmantot ugunsdrošības pasākumiem. 2. Gada apropriācijas jāakceptē budžeta lēmējinstitūcijai saskaņā ar ikgadējo budžeta procedūru un finanšu plāna robežās." 5. pants Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Strasbūrā, 2004. gada 21. aprīlī Eiropas Parlamenta vārdā — priekšsēdētājs P. Cox Padomes vārdā — priekšsēdētājs D. Roche [1] Eiropas Parlamenta 2004. gada 9. marta Atzinums (Oficiālajā Vēstnesī vēl nav publicēts) un Padomes 2004. gada 5. aprīļa Lēmums. [2] OV L 228, 23.9.1995., 1. lpp. Regulā jaunākie grozījumi izdarīti ar Eiropas Parlamenta un Padomes Regulu (EK) Nr. 1655/1999 (OV L 197, 29.7.1999., 1. lpp.). [3] OV L 192, 28.7.2000., 1. lpp. [4] OV L 196, 2.8.2003., 1. lpp. [5] OV L 324, 11.12.2003., 1. lpp. --------------------------------------------------